^" m. S8 acm 
Etiam e consistentia foliorum bona nec variabilia signa, quamvis, quod dolendum, 
in speciminibus exsiceatis facile evanida, depromi possint. 
Folia fere omnium Tamariscinearum impresso-punctata sunt, punctis in aliis magis, 
in dliis minus conspicuis et profundis; exceptis T. dioica et ericoide, in India orien- 
tali indigenis, quorum superficies omnino laevis est. 
Foliorum color saepe characterem conspicuum, attamen interdum variabilem praebet ; 
species enim nonnullae, vulgo laete virentes, interdum colore glauco variant, ut T. Gallica. 
Omnes fere Tamarices glaberrimae sunt, et unica tantum species pilis brevibus, 
rectis, creberrimis, hispido - villosa, eoque facillime a ceteris distinguitur. ^ Sed saepe fo- 
liorum margo et in paucis speciebus ramuli, praesertim vero.racemorum rachis scabrius- 
cula sunt, characterem ad dignoscendas species haud negligendum, nec variabilem, quod 
sciam, praebentes. 
Maximi momenti ad segregandas species est inflorescentiae origo. Racemi enim 
vel primo vere e gemmis ramorum lignosorum prodeunt, ideoque laterales dicendi, vel 
serius aestate in apice ramorum hornotinorum terminales excrescunt. Haec differentia eo 
gravior, quod conjunctim cum aliis characteribus gravibus offenditur.  Tamaricum species 
racemos laterales proferentes habitu inter se conveniunt floresque fere semper tetrame- 
ros ostendunt; flores contra Tamaricum inflorescentia terminali insignium semper penta- 
meri sunt. Nee tamen haee regula sine exceptione.  Nonnullae species sectionis prioris 
flores pentameros tetrameris intermixtos habent, ut T. dubia, Hampeana, rosea, 
laxa, affinis, aliae; in nonnullis fere omnes flores pentameri sunt, et, ut in T. florida, in 
una varietate tetrameri, in ceteris formis pentameri; denique in T. Africana omnes flo- 
res pentameri observantur. Alterius sectionis species quaedam interdum primo vere ra- 
cemos aliquot laterales proferunt, quos denique sequuntur terminales, ut T. Gallica, 
gracilis; in aliis, ceterum affinitate proxima speciebus paniculatis junctis, ut in T. ju- 
niperina, Hohenackeri, omnes racemi laterales sunt. Quin etiam nonnullae species 
prioris sectionis interdum altera vice aestate florentes, racemos in ramis hornotinis pro- 
ferunt singulos, quorum flores tum saepe plurimi pentameri, etsi omnes flores racemo- 
rum praecocium constanter tetrameri erant; ut T. laxa, affinis, tewragyna. Quae 
ambiguitas, nisi habitum respicis, definitionem sectionum et specierum difficillimam reddit. 
E bractearum forma et relativa illarum ad pedicellum et florem longitudine plerum- 
que quidem characteres satis apti desumi possunt, sunt tamen species nonnullae, etiam 
hae ratione variabiles, ut T. Gallica, cujus bracteae forma, consistentia et longitudine 
variant. Quum bracteae simul saepe sint fragillimae et ex parte deciduae in designanda 
longitudine earum ad pedicellum relativa pluries errores irrepunt. 
